Dende que o panda se describió pa la sciencia la primer vegada, en o sieglo XIX, a posición d'o suyo linache evolutivo en a orden Carnivora ha estau confusa. Os pandas y os suyos antipasaus s'han visto clasificaus en diferents familias: Procyonidae, Ursidae, Ailuridae y mesmo en a suya propia familia deseparada; Ailuropodidae. Ixo ye en parte por as similaridatz con o panda royo, en particular por a presencia de zarpas con cinco didos más un "pulgar" extra, que no ye que un ueso sesamoideu u accesorio que emplegan pa pillar o bambú entre que minchan.